text: To mænd overfaldt kvinde
  15 august 2011 kl. 07.18
  En 51-årig kvinde fra Vejle blev sent søndag aften udsat for et røveri. Ved 23.20-tiden blev hun passet op af to mænd på Østerbrogade i Vejle.
  Røverne truede kvinden med en kniv, rev overdelen af hendes tøj i stykker og snittede hende med kniven,  skriver Vejle Amts Folkeblad.
  Kvinden råbte op, og det fik røverne til at stikke af med hendes pung, der blandt andet indeholdt 2500 kroner, Mastercard og hævekort.
  Kvinden fik ifølge Sydøstjyllands Politi snitsår over det ene bryst.
  Røverne beskrives som 30 år, 190-195 centimeter høje, muskuløse, og de havde mørkt tøj på.
  